Document ID: 32000R1386

Komission asetus (EY) N:o 1386/2000,
annettu 29 päivänä kesäkuuta 2000,
neuvoston asetuksessa (ETY) N:o 2019/93 säädetyn Aigeianmeren pienten saarten arvioidun sokerin hankintataseen vahvistamisesta markkinointivuodeksi 2000/2001
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Aigeianmeren pienten saarten hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 4 artiklan,
sekä katsoo seuraavaa:
(1) Yksityiskohtaiset säännöt asetuksen (ETY) N:o 2019/93 soveltamisesta tiettyjen maataloustuotteiden erityisen hankintajärjestelmän osalta vahvistetaan komission asetuksessa (ETY) N:o 2958/93(3), sellaisena kuin se on viimeksi muutettuna asetuksella (EY) N:o 1802/95(4).
(2) Komission asetuksessa (ETY) N:o 3719/88(5), sellaisena kuin se on viimeksi muutettuna asetuksella (EY) N:o 1127/1999(6), vahvistetaan yhteiset yksityiskohtaiset säännöt tuontitodistusjärjestelmän soveltamisesta. Erityisistä yksityiskohtaisista säännöistä tuonti- ja vientitodistusjärjestelmän soveltamisesta sokerialalla 27 päivänä kesäkuuta 1995 annetussa komission asetuksessa (EY) N:o 1464/95(7), sellaisena kuin se on viimeksi muutettuna asetuksella (EY) N:o 1148/98(8), säädetään erityisistä yksityiskohtaisista säännöistä sokerialalla.
(3) Sokerialalle ominaisten kaupallisten käytäntöjen huomioon ottamiseksi olisi annettava asetuksen (ETY) N:o 2958/93 säännöksiä täydentäviä tai niistä poikkeavia yksityiskohtaisia sääntöjä.
(4) Asetuksen (ETY) N:o 2019/93 2 artiklan säännösten soveltamiseksi olisi vahvistettava Aigeianmeren pienten saarten arvioitu sokerin hankintatase markkinointivuodeksi 2000/2001. Tätä tasetta voidaan tarkistaa markkinointivuoden aikana näiden saarten tarpeiden kehityksen perusteella.
(5) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2019/93 2 artiklan soveltamiseksi liitteessä vahvistetaan Aigeianmeren pienten saarten yhteisöstä peräisin olevan sokerin arvioitu hankintatase markkinointivuodeksi 2000/2001.
2 artikla
Tukitodistusten voimassaoloaika päättyy niiden antamista seuraavan toisen kuukauden viimeisenä päivänä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 2000.

Labels: 3
17
18